Public procurement notice: Contract Notice
Published: 2023-08-18
Buyer: Zuglói Önkormányzati Rendészet
Country: HU
Contract type: Services
Procedure: Open procedure
CPV classification: 72212000: Platform-specific software programming services | 72212900: Miscellaneous software programming services | 72268000: Software supply services | 72416000: Application service providers
Submission deadline: 2023-09-15
Award criteria: The most economic tender

Technical requirements: Vállalkozási szerződés a Zuglói Önkormányzati Rendészet részére ügyviteli-, és intézkedést támogató informatikai szakrendszer rendelkezésre bocsátására és üzemeltetésére
Ajánlatkérő a közbeszerzési eljárás eredményeként ügyviteli-, és intézkedést támogató informatikai szakrendszert kíván igénybe venni vállalkozói szerződés keretén belül, amely a nyertes ajánlattevő részéről kiterjed az üzemeltetési, üzemben tartási feladatok ellátására is.
- az Ajánlatkérő jogszabályban meghatározott feladatainak végrehajtása során a közterületen intézkedő közterület-felügyelők tevékenységének mobil eszközök kiszolgálásával (PDA, mobil nyomtató) történő támogatása a jogszabály által Ajánlatkérő kompetenciájába utalt valamennyi eljárás (szabálysértési-, közigazgatási-, szabályszegési eljárások-, feljelentések kezdeményezése, figyelmeztetések dokumentálása, továbbá a kerékbilincselés) során;
- az intézkedésekhez kapcsolódó adatforgalom biztosítása a PDA eszköz, a hordozható nyomtató, valamint a Ajánlatkérő vezetési pontja, ügyeleti szolgálata és ügyviteli rendszere között;
- a keletkezett adatok ügyviteli rendszerben történő nyilvántartásának, feldolgozási folyamatának teljes körű biztosítása a műszaki leírásban foglaltak szerint, on-line egyedi-, és tömeges, kötegelt adatforgalmi (adatlekérdezés és adatfeltöltés) kapcsolat biztosítása a Belügyminisztérium közhiteles nyilvántartásai között;
- a vezetői és az ügyeleti munka támogatása a szolgálat ellátásával, az intézkedések számával, státuszával, eredményével, a kivetett szabálysértési-, és közigazgatási bírságokkal, feljelentésekkel, szabályszegési eljárásokkal, figyelmeztetésekkel, valamint kerékbilincseléssel kapcsolatos adatok szolgáltatásával
A nyertes ajánlattevőnek havonta egy alkalommal alkalmanként maximum 4 órában képzési/továbbképzési lehetőséget kell biztosítania megfelelő felkészültségű szakember rendelkezésre bocsátásával ajánlatkérő új munkatársainak oktatására, illetve a szakrendszerben végrehajtott változások ismertetésére.
Elvárás: nyertes ajánlattevőnek a szerződés teljes időtartama alatt biztosítania kell a szakrendszer megbízható működését, az üzemzavarok okainak feltárását, dokumentálását, elhárításukat
- szakrendszerbe kapcsolt munkaállomások (PC számítógépeket) száma: 40 db + 10% (ajánlatkérő biztosítja a kiegészítő perifériákkal);
- a szakrendszer támogatásával éves átlagban - várhatóan - 10 000 + 10% helyszíni intézkedés végrehajtásának (helyszíni bírság, távolléti helyszíni bírság, közigazgatási eljárás, szabályszegési eljárás és feljelentés kezelésére, valamint figyelmeztetés dokumentálására, és kerékbilincseléssel kapcsolatos eljárás) támogatása, az intézkedésekkel kapcsolatos ügyviteli feladatok ellátását kell biztosítania.
- a szakrendszer támogatásával a BM közhiteles nyilvántartásaiból az országos személy-, lakcím-, és gépjármű nyilvántartásai vonatkozásában biztosítandó folyamatok (lekérdezések száma, valamint a szabálysértési nyilvántartási rendszerbe történő adattovábbítás) éves mértéke - várhatóan - 7 000 db + 20% lekérdezés, 5 000 db + 20% adattovábbítás.
A részajánlat tételének kizárása esetén ennek indokai (Kbt. 50.§ (2) bekezdés k) pont): A közterületi felügyelethez kapcsolódóan támogatandó ügyviteli folyamatok olyan mértékben összefüggenek (pl. azonos törzsadatbázis, folyamatos zárt adatátvitel, stb.), hogy ezek mentén a szakrendszer megbontása gazdasági hátrányokon (duplikációk) és műszaki bonyodalmakon (inrterface-k kialakításának szükséglete) túl olyan adatvesztési és biztonsági kockázatokkal járna, mely okán nem lehet ésszerű és okszerű a beszerzés tárgyának megbontása, a részekre történő ajánlattétel biztosítása. A rendelkezésre bocsátással az üzemeltetés és az oktatás szorosan összefonódik, figyelemmel arra, hogy valamennyi tevékenység a biztosított szakrendszerrel összefüggésben keletkezik. Így a beszerzés tárgyának jellege ill. a szerződéshez kapcsolódó további körülmények nem teszik lehetővé a közbeszerzés egy részére történő ajánlattétel biztosítását (Kbt. 61.§ (4) bekezdés).
Pontos paraméterek, az elvárt teljesítés részletezése a műszaki leírásban, ill. a szerződés tervezetben.
A teljesítéssel érintett terület - a II.2.3 pontban foglaltaon túl - Budapest, XVI. kerület - Zugló közigazgatási területe.
- a 2.1, 2.2, 2.3 értékelési szempontok esetében a vállalásnak megfeleltethető betűjel írandó! (Az egyes betűjelekhez tartozó műszaki tartalomra vonatkozó információt az AD 3.2.2 pontja tartalmazza.

Eligibility requirements: A kizáró okok felsorolása: 1. az eljárásban nem lehet ajánlattevő (AT), alvállalkozó (AV), és nem vehet részt az alkalmasság igazolásában olyan gazdasági szereplő, akivel szemben fennáll a Kbt. 62.§ (1) bekezdésben foglalt kizáró feltételek valamelyike azzal, hogy a Kbt. 62.§ (1a) bekezdése alkalmazandó; 2. az eljárásban nem lehet AT, AV, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (2) bekezdése szerinti kizáró ok fennáll. Az igazolási módok felsorolása, rövid ismertetése: Az AT és az alkalmasság igazolásában részt vevő gazdasági a Kbt. Második Része szerint lefolytatott közbeszerzési eljárásban ajánlatának benyújtásakor a 321/2015. (X. 30.) Kormányrendelet (Kr) II. Fejezet 2-7.§-nak megfelelően, az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik a Kbt. 62. § (1) és (2) bekezdésének hatálya alá. Az ajánlatban be kell nyújtani az AT arra vonatkozó nyilatkozatát, hogy nem vesz igénybe a szerződés teljesítéséhez a 62. § (1)-(2) bekezdése szerinti kizáró okok hatálya alá eső AV-t. A nyilatkozatot akkor is be kell nyújtani, ha az AK az eljárásban nem írta elő a már ismert AV-k megnevezését. Az AK által a Kbt. 69. § (4)-(8) bekezdése alapján a kizáró okokra vonatkozó igazolások benyújtására felhívott gazdasági szereplőnek a Kr III. Fejezet 8. és 10.§-nak megfelelően kell igazolnia, hogy nem tartozik az eljárásban előírt kizáró okok hatálya alá, továbbá nyilatkoznia kell, hogy van-e folyamatban változásbejegyzési eljárása a cégbíróság előtt, és ha igen, úgy csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. A Kr III. Fejezet 8.,10.,12-16.§-ban feltüntetett igazolások nem kérhetők, ha az AK a Kbt. 69. § (11) bekezdésében foglaltaknak megfelelően közvetlenül hozzáfér az érintett Fejezetekben nem említett, a kizáró okok hiányát vagy a gazdasági szereplő alkalmasságát igazoló adatbázisokhoz, és a gazdasági szereplő ezek elérhetőségét az EEKD-ben megjelölte. A Kr III. Fejezet 8.,10.,12-16.§-ban említett igazolási módok az V. Fejezetnek megfelelőn kiválthatók, ha az érintett gazdasági szereplő minősített ajánlattevői jegyzéken való szerepléssel bizonyítja, hogy megfelel a közbeszerzési eljárásban előírt követelményeknek. AT-nek az ajánlatában, annak uniós értékhatárt elérő becsült értékű közbeszerzési eljárásban történő benyújtásakor nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom. A kizáró okokra vonatkozóan jelen közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az AK - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi.